*Съгласно чл.26, ал.2 от Закона на нормативните актове, в законоустановения срок от 30 дни, община Шабла, чрез настоящото публикуване, предоставя възможност на заинтересованите лица да направят своите предложения и дадат становища по проекта на Общинска стратегия за подкрепа за личностно развитие на децата и учениците в община Шабла (2017-2019г.). Становища и предложения могат да бъдат изпращани на*

*email:* [**obshtina@ob-shabla.org**](mailto:obshtina@ob-shabla.org)***,***

*или да бъдат внасяни в деловодството на община Шабла на адрес:*

***гр. Шабла, ул. „Равно поле”№ 35***

**ПРОЕКТ!**

**ОБЩИНСКА СТРАТЕГИЯ ЗА ПОДКРЕПА ЗА ЛИЧНОСТНО РАЗВИТИЕ НА ДЕЦАТА И УЧЕНИЦИТЕ В ОБЩИНА ШАБЛА (2017-2019г.)**

Законът за предучилищното и училищното образование регламентира приобщаващото образование като неизменна част от правото на образование и въвежда осигуряването на условия за предоставяне на подкрепа (обща и допълнителна) за личностно развитие на децата и учениците.

Приобщаващо образование е процес на осъзнаване, приемане и подкрепа на индивидуалността на всяко дете или ученик и на разнообразието от потребности на всички деца и ученици чрез активиране и включване на ресурси, насочени към премахване на пречките пред ученето и научаването и към създаване на възможности за развитие и участие на децата и учениците във всички аспекти на живота на общността.

**1. Причини и мотиви, които налагат приемането**:

Общинската стратегия за подкрепа за личностно развитие на децата и учениците в Община Шабла е разработена в съответствие с чл. 197, ал. 1 и ал. 2 от Закона за предучилищното и училищното образование (ЗПУО) и чл. 5 от Наредбата за приобщаващото образование (приета с ПМС № 286/ 04.11.2016 г.).

Стратегията е изготвена въз основа на Анализ на потребностите от подкрепа за личностно развитие на децата и учениците в Община Шабла, разработен в съответствие с чл. 196, ал. 3 от ЗПУОи приет с Решение № 212/27.01.2017 г. на Общински съвет Шабла и на Областната стратегия за подкрепа за личностно развитие на децата и учениците в Област Добрич (2017-2019 г.). Стратегията се приема от Общинския съвет за срок от две години.

**2. Цели, които се поставят:**

Целите и дейностите, заложени в Общинската стратегия, са съобразени със законовата рамка на процеса на приобщаващо образование в българските образователни институции и изконното право на всяко дете да бъде приобщено и ценено, да се гарантира възможността му за подкрепа за личностно развитие според неговите индивидуални потребности. Документът регламентира обществените отношения, свързани с процесите на приобщаващото образование, както и дейностите на институциите на предучилищното и училищното образование в Община Шабла за предоставяне подкрепа за личностно развитие на децата и учениците.

Определянето на визията, целите на Общинската стратегия и дейностите за нейното реализиране е във връзка с анализа на актуалното състояние на образователните институции в Община Шабла - обхват на децата и учениците, кадрова обезпеченост с педагогически и непедагогически специалисти, обща и специализирана физическа и архитектурна среда, с възможностите за реализиране пълноценна подкрепа за личностно развитие.

**Визията** на Общинската стратегия се определя като: Осъзнато и пълноценно изграждане на обща и допълнителна подкрепа за личностно развитие на децата и учениците в образователните институции чрез осигуряване на ключови фактори и ресурси от всички заинтересовани страни в системата на предучилищното и училищното образование на територията на Община Шабла.

**Стратегическите цели са:**

1. Осигуряване на среда за социално приобщаване и качествено образование, в която детето е прието, ценено и има възможност да развива своите способности.
2. Осигуряване на необходимите специалисти и повишаване на педагогическите компетенции на педагозите за работа с деца и ученици с индивидуални потребности за успешно и пълноценно приобщаване в училищната общност.
3. Организационно и съдържателно развитие на институциите в системата на предучилищното и училищното образование за ефективно изпълнение на разпоредбите в нормативните документи за приобщаващо образование.
4. Достъпност на общата и специализираната среда за децата и учениците чрез подобряване на материалните условия в детската градина с изнесените й групи и училищата.
5. Осигуряване най-добрия интерес на детето или ученика чрез партньорство и взаимодействие между всички участници в процесите на обучение, възпитание, социализация и адаптация в образователните институции (деца/ ученици – педагогически специалисти – родители).
6. Активно взаимодействие между образователните институции, държавни и общински структури, доставчици на социални услуги за осигуряване на процеса на приобщаващо образование в детските градини и училищата.

**3. Финансови и други средства, необходими за прилагането на новата нормативна уредба**:

Дейностите, включени в Общинската стратегия за подкрепа за личностно развитие на децата и учениците от Община Шабла предполагат гарантиране на необходимите финансови средства от държавата във връзка с прилагането на Наредбата за приобщаващо образование и в този смисъл предоставяне средства на съответните институции, пряко ангажирани с общата и допълнителна подкрепа.

**4. Очаквани резултати от прилагането:**

* Осигуряване на пълноценна обща и допълнителна подкрепа за личностно развитие на децата и учениците от всички образователни институции в Община Шабла съвместно с държавните и местни органи и структури;
* Синхронизиране нормативната база на Община Шабла в съответствие със Закона за предучилищното и училищното образование и Наредбата за приобщаващо образование.

**5. Анализ за съответствието с правото на Европейския съюз:**

Настоящата Общинска стратегия за подкрепа за личностно развитие на децата и учениците в Община Шабла е в пълно съответствие с европейското законодателство, при спазване разпоредбите и целите на националното и местно законодателство.

**ОБЩИНСКА СТРАТЕГИЯ**

**ЗА ПОДКРЕПА**

**ЗА ЛИЧНОСТНО РАЗВИТИЕ**

**НА ДЕЦАТА И УЧЕНИЦИТЕ**

**В ОБЩИНА ШАБЛА**

**(2017 – 2019 г.)**

**СЪДЪРЖАНИЕ**

**СПИСЪК СЪС СЪКРАЩЕНИЯТА:**

**РЕЗЮМЕ НА ОБЩИНСКАТА СТРАТЕГИЯ:**

1. **ВЪВЕДЕНИЕ.**

**I.** 1. Нормативни изисквания за разработката.

**I.** 2. Подход за разработването на Общинската стратегия.

**I.** 3. Общи условия за процеса на подкрепа за личностно развитие в контекста на Закона за предучилищно и училищно образование и Наредбата за приобщаващото образование.

1. **ПРЕДПОСТАВКИ ЗА РАЗРАБОТКАТА И ПРЕДИЗВИКАТЕЛСТВА.**
2. **РЕЗЮМЕ НА АНАЛИЗА НА СЪСТОЯНИЕТО НА ОБРАЗОВАТЕЛНИТЕ ИНСТИТУЦИИ НА ТЕРИТОРИЯТА НА ОБЩИНА ШАБЛА ЗА ОСИГУРЯВАНЕ НА ПОДКРЕПА ЗА ЛИЧНОСТНО РАЗВИТИЕ.**

**III. 1. ОБЩА ХАРАКТЕРИСТИКА /ПРОФИЛ НА ОБРАЗОВАТЕЛНИТЕ ИНСТИТУЦИИ НА ТЕРИТОРИЯТА НА ОБЩИНА ШАБЛА.**

**III. 1**.1. Общи сведения за образователните институции в община Шабла;

**III. 1.**2. Данни за деца от специализираните институции за предоставяне на социални услуги и на децата, на които се предоставят социални услуги в общността или социални услуги от резидентен тип;

**III. 1.**3. Данни за обхват и посещаемост на децата и учениците за учебната 2015/ 2016 г.

**III. 2. ДЕЦА И УЧЕНИЦИ В СИСТЕМАТА НА ПРЕДУЧИЛИЩНОТО И УЧИЛИЩНОТО ОБРАЗОВАНИЕ.**

**III. 2.**1.Данни за включването на децата и учениците във форми за развитие на интересите и потребностите;

**III. 2.**2. Данни за деца и ученици в риск;

**III. 2.**3. Данни за деца и ученици със специални образователни потребности;

**III. 2.**4. Данни за деца и ученици с хронични заболявания;

**III. 2.**5. Данни за деца и ученици с изявени дарби.

**III. 3.** **КАДРОВАТА ОБЕЗПЕЧЕНОСТ СЪС СПЕЦИАЛИСТИ В СИСТЕМАТА НА ПРЕДУЧИЛИЩНО И УЧИЛИЩНОТО ОБРАЗОВАНИЕ ЗА ОСИГУРЯВАНЕ НА ПОДКРЕПА ЗА ЛИЧНОСТНО РАЗВИТИЕ.**

**III. 3.**1. Данни за персонала в училищата и ДГ и други специалисти на територията на община Шабла;

**III. 3.**2. Информация за възможностите на училищата /ДГ за ресурсно обезпечаване на подкрепа на децата и учениците със СОП;

**III. 3.**3**.** Кадрова осигуреност със специалисти в социални и други институции на територията на община Шабла;

**III. 3.**4. Реализирани форми за повишаване педагогическите компетенции на педагогическите специалисти, свързани с осигуряване и реализиране подкрепа за личностно развитие на децата и учениците.

**III. 4. ПОДКРЕПЯЩАТА СРЕДА И УСЛОВИЯ ЗА ЛИЧНОСТНО РАЗВИТИЕ.**

**III. 4.**1. Обща обезпеченост на средата;

**III. 4.**2. Достъпна физическа и архитектурна среда;

**III. 4.**3. Специализирана подкрепяща среда в образователните институции на територията на общината;

**III. 4.**4.Допълнителна подкрепа за личностно развитие на деца и ученици с изявени дарби.

**III. 5. ВЗАИМОДЕЙСТВИЯ И ПАРТНЬОРСКИ МРЕЖИ.**

**III. 5.**1. Изградени партньорства между образователните институции и други заинтересовани страни;

**III. 5.**2. Изграждане на партньорства с други институции, функциониращи на територията на община Шабла и извън нея в изпълнение на дейностите по подкрепа на личностното развитие.

**III. 6. АНАЛИЗ НА СЪСТОЯНИЕТО НА ОБЩИНА ШАБЛА.**

**III. 6.**1. Общинска политика за подкрепа на личностното развитие на децата и учениците, специфични условия, обективни и субективни трудности, рискове, възможни решения;

**III. 6.**2.Сътрудничество между институциите в системата на предучилищното и училищното образование, държавните и местните органи и структури и доставчиците на социални услуги;

**III. 6.**3. Добри практики в областта на приобщаващото образование.

1. **ВИЗИЯ И СТРАТЕГИЧЕСКИ ЦЕЛИ НА ОБЩИНСКАТА СТРАТЕГИЯ.**

**IV.** 1. Визия на Общинската стратегия за подкрепа за личностно развитие ( 2017 г. – 2019 г.);

**IV.** 2. Стратегически цели на Общинската стратегия.

1. **ДЕЙНОСТИ ЗА ИЗПЪЛНЕНИЕ НА СТРАТЕГИЧЕСКИТЕ ЦЕЛИ.**
2. **КРИТЕРИИ ЗА ОЦЕНКА НА ИЗПЪЛНЕНИЕТО НА ОБЩИНСКАТА СТРАТЕГИЯ.**

**VІ.** 1. Предмет на оценката;

**VІ.** 2. Критерии за оценка изпълнението на Общинската стратегия.

1. **КООРДИНИРАНЕ НА ИЗПЪЛНЕНИЕТО НА ОБЩИНСКАТА СТРАТЕГИЯ.**

**СПИСЪК НА СЪКРАЩЕНИЯТА**

|  |  |
| --- | --- |
| ДГ | Детска градина |
| ДСП | Дирекция за социално подпомагане |
| ДПЛР | Допълнителна подкрепа за личностно развитие |
| ЕПЛР | Екип за подкрепа за личностно развитие |
| ЗПУО | Закон за предучилищното и училищното образование |
| МОН | Министерство на образованието и науката |
| МС | Министерски съвет |
| МКБППМН | Местна комисия за борба с противообществени прояви на малолетни и непълнолетни |
| НПО | Неправителствена организация |
| НЕИСПУО | Национална електронна информационна система за предучилищно и училищно образование |
| ОЗД | Отдел „Закрила на детето“ |
| ОПЛР | Обща подкрепа за личностно развитие |
| ОбДК/ ЦПЛР | Общински детски комплекс/ Център за подкрепа за личностното развитие |
| ОУ | Основно училище |
| РДСП | Регионална дирекция за социално подпомагане |
| РЕПЛРДУСОП | Регионален екип за подкрепа за личностно развитие на деца и ученици със специални образователни потребности |
| РЗИ | Регионална здравна инспекция |
| РУО | Регионално управление на образованието |
| РЦПППО | Регионален център за подкрепа процеса на приобщаващото образование |
| СОП | Специални образователни потребности |
| СУ | Средно училище |
| ЦОП | Център за обществена подкрепа |
| ЦСРИ | Център за социална рехабилитация и интеграция |
| ЦОУД | Целодневна организация на учебния ден |
| ЦСОП | Център за специална образователна подкрепа |

**РЕЗЮМЕ НА ОБЩИНСКАТА СТРАТЕГИЯ**

Стратегическата част на Общинската стратегия за подкрепа за личностно развитие на децата и учениците на община Шабла се разработва в съответствие с актуалното състояние на образователните институции на територията на общината и проучения им капацитет за осигуряване на подкрепа за личностно развитие на децата и учениците. Тя се основава на националната политика в областта на приобщаващото образование като неизменна част от правото на образование.

Целите и приоритетите на Общинската стратегия са съобразени със законовата рамка на процеса на приобщаващо образование в българските образователни институции и изконното право на всяко дете да бъде приобщено и ценено, да се гарантира достъпа му до подкрепа за личностно развитие в зависимост от неговите индивидуални потребности.

В Общинската стратегия се уреждат обществените отношения, свързани с процесите на приобщаващото образование, както и дейностите на всички институции в системата на предучилищното и училищното образование за предоставяне на подкрепа за личностно развитие на децата и учениците.

Основните принципни постановки, залегнали в настоящата стратегия са:

1. Гарантиране на правото на всяко дете и ученик на достъп до детска градина и училище най-близо до неговото местоживеене и качествено образование.
2. Приемане и зачитане уникалността на всяко дете и ученик и подкрепа на неговото личностно израстване, на които образователните институции трябва да откликнат по най-подходящия начин, чрез гарантиране на максимално развитие на неговия потенциал.
3. Професионално развитие и повишаване на педагогическите компетентности на работещите в образователните институции с оглед на откликване на необходимостта от осигуряване на обща и допълнителна подкрепяща среда на децата и учениците.
4. Сътрудничество на институциите в системата на предучилищното и училищното образование на всички равнища – управление, диалог и екипност, споделяне на добри практики в процеса на приобщаващото образование, ефективно взаимодействие с родителските общности и НПО, осигуряване на обща и допълнителна подкрепяща среда.

Настоящата стратегия обхваща двугодишен период и се фокусира върху приоритети, които дават отговор как приобщаващото образование в детската градина с изнесените й групи в с. Крапец и с. Дуранкулак и училищата да се осъществява осъзнато и пълноценно и да гарантира качествено образование за всяко дете и ученик.

**І. ВЪВЕДЕНИЕ.**

**I.** 1. Нормативни изисквания за разработката.

Общинската стратегия за подкрепа за личностно развитие на децата и учениците на община Шабла е разработена във връзка с чл. 197 от Закона за предучилищното и училищното образование (обн. ДВ бр. 79 от 13.10.2015 г., в сила от 01.08.2016 г.) и чл. 5 от Наредбата за приобщаващото образование (приета с ПМС № 286 от 04.11.2016 г.). Тя се позовава на Анализа на потребностите от подкрепа за личностно развитие на децата и учениците, съгласно чл. 196, ал. 3 от ЗПУО, приет с решение № 212/27.01.2017 г. от Общински съвет Шабла.

**I.** 2. Подход за разработването на Общинската стратегия.

Процесът на разработване на Общинската стратегия за подкрепа за личностно

развитие на децата и учениците съдържа три основни етапа:

**Подготвителен** – организиране на училищата, детската градина с изнесени групи ОбДК/ ЦПЛР и други институции в община Шабла за изготвяне Анализ на потребностите от подкрепа за личностно развитие на децата и учениците; **Същностен –** реализиране дейности, свързани с проучване на анализите на посочените институции, определяне на визия, цели, дейности в настоящата стратегия и **Финален**– разработване на стратегическия документ като окончателен. Освен тези три основни етапа са осъществени дейности, свързани с координиране, съгласуване, отчетност на техническия екип. Общинската стратегия се основава на цялостен и системен подход на организация и сътрудничество, както и на ориентиран към резултата подход. Стремежът е да се концентрира обхвата на ограничен брой приоритети в съответствие с философията на приобщаващото образование, заложени в ЗПУО и съпътстващите го нормативни документи, като се залага на висока степен на обвързаност на целите и резултатите от тях чрез реално измерими и проследими индикатори.

Проучен е пакет от действащи стратегически документи на европейско, национално, регионално и местно ниво, различни секторни стратегии и програми, статистически данни.

Особено важен източник на информация за актуалното състояние на образователните институции на територията на общината и капацитета за осигуряване подкрепа за личностно развитие на децата и учениците са Анализите на потребностите от подкрепа за личностно развитие на децата и учениците, изготвени от директорите на училищата и детската градина с изнесените й групи на територията на община Шабла.

**I.** 3. Общи условия за процеса на подкрепа за личностно развитие в контекста на Закона за предучилищно и училищно образование и Наредбата за приобщаващото образование.

Подкрепа за личностно развитие на децата и учениците се осигурява от институциите в системата на предучилищното и училищното образование съвместно с държавните и местните органи и структури и доставчиците на социални услуги съгласно чл. 174 ал. 1 от ЗПУО.

Подкрепата за личностно развитие се осигурява на всички деца и ученици съобразно техните индивидуални потребности и има за цел да осигури подходяща физическа, психологическа и социална среда за развитие на способностите и уменията им съгласно чл. 176, ал. 1 от ЗПУО и чл. 4, ал. 2 от Наредбата за приобщаващото образование.

Държавният образователен стандарт за приобщаващо образование се определя с Наредбата за приобщаващо образование, която регламентира и реда за предоставяне на обща и допълнителна подкрепа.

Децата и учениците имат право да получат обща и допълнителна подкрепа за личностно развитие съгласно чл. 171, ал. 1, т. 7 от ЗПУО.

Общата и допълнителната подкрепа за личностно развитие се осигурява там, където са детето и ученикът – чл. 177 ал. 2 от ЗПУО.

Общата подкрепа за личностно развитие е насочена към развитие на потенциала на всяко дете и ученик и включва:

1. екипна работа между учителите и други педагогически специалисти;

2. допълнително обучение по учебни предмети при условията на ЗПУО;

3. допълнителни модули за деца, които не владеят български език (само за детските градини);

4. допълнителни консултации по учебни предмети, които се провеждат извън редовните учебни часове;

5. консултации по учебни предмети;

6. кариерно ориентиране на учениците;

7. занимания по интереси;

8. библиотечно-информационно обслужване;

9. грижа за здравето;

10. осигуряване на общежитие;

11. поощряване с морални и материални награди;

12. дейности по превенция на насилието и преодоляване на проблемното поведение;

13. ранно оценяване на потребностите и превенция на обучителните затруднения;

14. логопедична работа;

Допълнителната подкрепа за личностно развитие се предоставя въз основа на оценка на индивидуалните потребности на деца и ученици.

Допълнителна подкрепа за личностно развитие се предоставя на деца и ученици със СОП, в риск, с хронични заболявания и с изявени дарби. Тя включва:

1. работа с дете и ученик по конкретен случай;

2. психо-социална рехабилитация, рехабилитация на слуха и говора, зрителна рехабилитация, рехабилитация на комуникативните нарушения и при физически увреждания;

3. осигуряване на достъпна архитектурна, обща и специализирана подкрепяща среда, технически средства, специализирано оборудване, дидактически материали, методики и специалисти;

4. предоставяне на обучение по специалните учебни предмети за учениците със сензорни увреждания;

1. ресурсно подпомагане.

Съгласно чл. 81 от Наредба за приобщаващо образование, допълнителната подкрепа е:

* краткосрочна (минимум 1 учебна година, максимум – до края на етап на обучение);
* дългосрочна – повече от един етап или степен на обучение или за целия период на обучение.

**ІІ. ПРЕДПОСТАВКИ ЗА РАЗРАБОТКАТА И ПРЕДИЗВИКАТЕЛСТВА.**

Законът за предучилищното и училищно образование изисква разработването на Общинска стратегия за подкрепа за личностно развитие на децата и учениците въз основа на областната стратегия - чл. 196 от ЗПУО. В процеса на разработване на Общинската стратегия се включват и описват предизвикателствата, стратегическите цели и дейности, които са в синхрон с философията и концепцията на приобщаващото образование.

За успешно прилагане в практиката на организацията, принципите и процедурите в съответствие със Закона за предучилищното и училищно образование и Наредбата за приобщаващото образование се поставят следните предизвикателства:

**ІІ.1.** Преобразуване на институции в системата на предучилищното и училищното образование. Новата законодателна рамка поставя нови изисквания към детските градини и училищата. Активно и действено взаимодействие между държавни, общински органи и структури, включително доставчици на социални услуги за осигуряване на подкрепа за личностно развитие на децата и учениците.

**ІІ.2.** Философията на приобщаващото образование изисква от педагогическите специалисти придобиване на компетентности, свързани с новите нормативни промени, осмисляне на собствения им педагогически опит с родители, добри практики, възможностите за развитие на тези практики и обогатяването им с нови идеи. Приобщаващото образование изисква разширяване кръга от педагогически специалисти в екипна работа като основен подход в неговата реализация.

**ІІ.3.** Организацията и съдържанието на предучилищното и училищното образование е свързана с промени във финансирането на дейностите за обща и допълнителна подкрепа на децата и учениците.

**ІІ.4.** За осъществяване процеса на приобщаващото образование е необходимо фокусиране на работата върху всички участници в процеса на образование – деца, родители,педагогически специалисти. Нетърпимост към дискриминиращите нагласи и поведение и подготовка на децата и учениците за живот в приобщаващо общество.

**ІІІ. РЕЗЮМЕ НА АНАЛИЗА ЗА СЪСТОЯНИЕТО НА ОБРАЗОВАТЕЛНИТЕ ИНСТИТУЦИИ НА ТЕРИТОРИЯТА НА ОБЩИНА ШАБЛА ЗА ОСИГУРЯВАНЕ НА ПОДКРЕПА ЗА ЛИЧНОСТНО РАЗВИТИЕ.**

**III. 1. ОБЩА ХАРАКТЕРИСТИКА /ПРОФИЛ НА ОБРАЗОВАТЕЛНИТЕ ИНСТИТУЦИИ НА ТЕРИТОРИЯТА НА ОБЩИНА ШАБЛА.**

**III. 1**.1. Общи сведения за образователните институции в община Шабла.

В община Шабла обучението, възпитанието и социализацията на децата и учениците се организира в училища, детска градина с изнесени групи в населени места от района й и Център за подкрепа за личностно развитие/ Общински детски комплекс.

Общинската мрежа в системата на предучилищното и училищното образование обхваща ДГ „Дора Габе“ гр. Шабла с изнесени групи в с. Крапец и с. Дуранкулак, СУ „Асен Златаров“ гр. Шабла и ОУ „Св. Климент Охридски“ с. Дуранкулак и Център за подкрепа за личностно развитие/ Общински детски комплекс гр. Шабла.

**Предучилищно образование**

|  |  |  |  |  |  |  |
| --- | --- | --- | --- | --- | --- | --- |
| № | Име на детската градина | Населено място | Вид | Брой деца | | |
| 2-4 год. | 5 год. | 6 год. |
| 1. | ДГ „Дора Габе“ | гр. Шабла  с. Крапец  с. Дуранкулак | общинска, целодневна организация | 56 | 31 | 35 |
| 1.1 | ДГ „Дора Габе“ |
| 1.2. | Изнесена група |
| 1.3. | Изнесена група |

В ДГ „Дора Габе“ гр. Шабла с изнесени групи в с. Крапец и с. Дуранкулак се осъществява предучилищно образование. Общият брой на децата от 2 до 6 години е 121, разпределени в 6 групи. Задължителното предучилищно образование на 5 и 6 – годишните деца, регламентирано в ЗПУО, също е в тази институция. Групите в гр. Шабла са сформирани на възрастов принцип, а изнесените групи – в с. Крапец и с. Дуранкулак, са разновъзрастови.

**Училищно образование**

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| № | Име на училището | Населено място | Начин на финансиране | Брой деца/ ученици | | | | | | | | | | | | |
| пг | I | II | III | IV | V | VI | VII | VIII | IX | X | XI | XII |
| 1. | СУ „Асен Златаров“ | гр. Шабла | общинско | - | 30 | 23 | 25 | 31 | 19 | 22 | 20 | 28 | 19 | 19 | 13 | 23 |
|  |  |  |  |  |  |  |  |  |  |  | **272** |
| 2. | ОУ „Св. Климент Охридски“ | с. Дуранкулак | общинско | - | 8 | 3 | 7 | 8 | 4 | 2 | 7 | 5 |  |  |  |  |
|  |  |  |  |  |  |  | **44** |

В двете училища на община Шабла се извършва обучение за придобиване на основно и средно образование. Степен „средно образование“ се придобива в СУ „Асен Златаров“ в професионалните паралелки, като всяка е от две групи ученици по професия „Сътрудник в бизнес услуги“ и професия „Готвач“. Паралелката в ХІ клас е формирана от ученици, обучаващи се в една професия - „Готвач“.

По статут училищата в общината са средищни. ОУ „Св. Климент Охридски“ с. Дуранкулак е и защитено. Общият брой на пътуващите ученици, чийто превоз се осъществява по общинската транспортна схема и със собствен транспорт, е 46 от 10 населени места в общината.

**Център за подкрепа за личностно развитие -** Общински детски комплекс (ОбДК) гр. Шабла (определен с предмет на дейност съгл. § 18, ал. 2 от ЗПУО - решение № 175/ протокол № 19/ 20.10.2016 год. на ОбС Шабла и утвърден правилник за устройството и дейността на институцията - § 18, ал. 3 от Закона – решение № 191/ протокол № 21А/ 28.11.2016 год.). ОбДК организира и провежда дейности с деца и ученици за развитие на интересите, способностите, компетентностите и изявата в областта на науките, технологиите, изкуствата и спорта и осигурява обща и допълнителна подкрепа за личностното им развитие.

Организираната образователна, творческа и спортна дейност е въз основа на предварително проучване желанията, нагласите и потребностите им. Действащите 15 форми са в различни направления: „Научно-познавателно“ с три, от които една е с деца от ДГ „Дора Габе“, „Приложно-техническо“ – три и „Художествено-творческо“ – девет, в т.ч. две в детската градина. Обхванатият брой на децата и учениците е общо 190, от които 40 в ДГ и 150 в училищата.

**III. 1.**2. Данни за деца от специализираните институции за предоставяне на социални услуги и на децата, на които се предоставят социални услуги в общността или социални услуги от резидентен тип.

|  |  |  |  |  |
| --- | --- | --- | --- | --- |
| Институция/ социална услуга | Общ брой на настанените/ ползващите социални услуги деца и ученици | Данни за включването в образование | | Брой настанени деца/ лица, невключени в образование - причини |
| Училище/ ДГ | Брой деца/ ученици |
| Център за социална рехабилитация и интеграция (ЦСРИ)  гр. Шабла | 2 | СУ „Асен Златаров“  гр. Шабла | 2 | няма |
| Център за обществена подкрепа (ЦОП) гр. Шабла | 8 деца,  23 ученици | ДГ „Дора Габе“,  СУ „Асен Златаров“  гр. Шабла,  ОУ „Св. Климент Охридски“ с. Дуранкулак | 8 деца,  23 ученици | няма |

Двете институции, работещи в община Шабла – ЦОП и ЦСРИ предоставят социални услуги в общността.

В ЦОП дейностите са насочени към гарантиране най-добрия интерес на детето, подпомагането му за вписване в социалната среда, за пълноценно развитие на неговия потенциал съобразно възможностите и потребностите. Целева група са децата и учениците в риск. Оказва се подкрепа и на техните семейства, насочена към повишаване на родителския капацитет, насърчаване отговорното отношение към детето в семейството.

Услугите в ЦСРИ са свързани с потребностите на деца и възрастни, които имат различни физически увреждания, комбинирани нарушения, емоционално-поведенчески проблеми и дивиантно поведение, нарушения в развитието.

Възрастта на децата и учениците, на които се предоставят социални услуги, е от 3 до 17 години. И двете институции предлагат психо-социална рехабилитация.

В ЦСРИ на учениците-потребители, които са от населените места в района на общината, се предоставя двигателна и медицинска рехабилитация, трудотерапия.

В ЦОП се предоставя логопедична рехабилитация, като за децата, посещаващи ДГ „Дора Габе“ услугата е мобилна.

Няма деца, ползващи социални услуги, които да са извън системата на предучилищното и училищното образование.

В посочените по-горе институции работят специалисти, които могат да осигуряват предлагането на обща и допълнителна подкрепа за личностно развитие на децата и учениците в училищата и детската градина. Това дава възможност за компенсиране недостига на специалисти в образователните институции, където е необходимо.

**III. 1.**3. Данни за обхват и посещаемост на децата и учениците за учебната 2015/ 2016 г.

|  |  |
| --- | --- |
| Брой необхванати 5-годишни и 6-годишни деца на територията на общината | 5 год. – 4, 6 год. - 2 |
| Брой деца в задължителна училищна възраст, необхванати в системата на училищното образование | няма |
| Брой деца и ученици, нередовно посещаващи ДГ/ училище | 15 деца и 9 ученици |
| Брой ученици, отпаднали от системата на училищното образование | няма |

ДГ „Дора Габе“ има разработена стратегия за привличане и задържане на децата. СУ „Асен Златаров“ гр. Шабла и ОУ „Св. Климент Охридски“ с. Дуранкулак имат разработени: Стратегия за привличане и задържане на учениците, Програма за превенция на ранното напускане от училище. ЦПЛР/ ОбДК работи по годишна програма за развитие на дейностите с различни групи деца и ученици в центъра за подкрепа за личностно развитие.

Общината има приети:

* План за действие на община Шабла в изпълнение на Областната стратегия за интегриране на българските граждани от ромски произход в уязвимо социално положение и други граждани в уязвимо социално положение, живеещи в сходна на ромите ситуация (2015-2020),
* Стратегия за развитие на социалните услуги на общинско равнищев община Шабла за периода 2016-2020 година,
* Годишен план за действие за изпълнение на Областната стратегия за развитие на социалните услуги.

В община Шабла по данни на директорите на училищата няма отпаднали ученици. Данните от ДГ „Дора Габе“ показват, че има необхванати деца в задължителна предучилищна възраст. Тревожен е фактът, свързан с нередовното посещение на учебни занятия, въпрос, който възниква и за децата в задължителна предучилищна възраст.

Причините се обособяват в три групи: икономически, социални и етнокултурни.

Институциите, в рамките на своите правомощия, поотделно водят активна политика за предотвратяване напускането на образователната система и връщането на учениците в нея. За комплексно решаване на проблемите, свързани с отпадане от училищно образование, е необходимо ефективно координиране на дейностите между образователни институции, държавни и местни структури, както и доставчици на социални услуги.

**III. 2. ДЕЦА И УЧЕНИЦИ В СИСТЕМАТА НА ПРЕДУЧИЛИЩНОТО И УЧИЛИЩНОТО ОБРАЗОВАНИЕ.**

Индивидуалните потребности на всяко дете или ученик са определящи за процеса на подкрепа за личностно развитие - чл. 4 ал. 2 от Наредбата за приобщаващо образование. Данните за децата и учениците, за които е необходимо да се осигури обща и допълнителна подкрепа за личностно развитие, обуславят необходимостта от подходяща приобщаваща среда за образование.

**III. 2.**1.Данни за включването на децата и учениците във форми за развитие на интересите и потребностите.

|  |  |  |  |  |  |  |  |
| --- | --- | --- | --- | --- | --- | --- | --- |
| Ученици, включени в ЦОУД за учебната 2016/ 2017 година | | Ученици, включени в училищни форми за развитие на интересите | | Ученици, включени във формите за развитие на интересите по проекти към МОН / „Твоят час“ и др./ | | Брой ученици, включени в извънучилищни форми за развитие на интересите | |
| Брой групи | Брой ученици | Брой групи | Брой ученици | Брой групи | Брой ученици | Брой групи | Брой ученици |
| 8 | 174 | 3 | 31 | 9 | 122 | 13 | 158 |
|  |  |  |  |  |  | деца 7 | деца 60 |

В целодневната организация на учебната дейност са включени 55% от учениците в общината. Обхватът е както за учениците, които пътуват от 10-те населени места, така и за ученици, които имат необходимост от организирана самоподготовка под ръководството на квалифицирани учители.

Чрез проекта „Твоят час“ Оперативна програма „Наука и образование заинтелигентен растеж“ 2014-2020 г. процедура на директно предоставяне на безвъзмездна финансова помощ: BG05M20P001-2.004 „РАЗВИТИЕ НА СПОСОБНОСТИТЕ НА УЧЕНИЦИТЕ И ПОВИШАВАНЕ НА МОТИВАЦИЯТА ИМ ЗА УЧЕНЕ ЧРЕЗ ДЕЙНОСТИ, РАЗВИВАЩИ СПЕЦИФИЧНИ ЗНАНИЯ, УМЕНИЯ И КОМПЕТЕНТНОСТИ (ТВОЯТ ЧАС)“ са създадени условия за развитие на интересите на учениците. Общият брой учащи се от двете училища включени в него е 38,6%. Община Шабла е бенефициент по проект „Равни възможности за нашите деца чрез партньорство и образование в мултикултурна среда“ по цитираната програма, като СУ „Асен Златаров“ и ОУ „Св. Климент Охридски“ са партньори.

За общинската мрежа на предучилищното и училищното образование формите за развитие на интересите и потребностите на децата и учениците – клубове, кръжоци, състави, са изнесени в ЦПЛР/ ОбДК. Ръководството на тези форми се осъществява от специалисти, като общината подпомага финансирането.

На територията на община Шабла функционират 8 читалища, които предоставят възможност на децата и младите хора да развиват своите интереси, способности и талант в самодейното танцово и музикално изкуство. Разнообразни форми на работа предлагат и читалищните библиотеки.

В областта на спорта съществуват пет клуба – СК „Кария“ – бадминтон и баскетбол, СК „Хармония“ - по шахмат, Футболен клуб „Нефтяник 2010“, „Тенис клуб Шабла“ и „Морски клуб Портус Кариа“. Община Шабла подкрепя с финансов ресурс дейността на клубовете с цел изява на възможностите и уменията и на децата и учениците, участващи в тях.

Силни страни, свързани с организиране, сформиране и реализиране на различни групи и форми по интереси и потребности, в които са включени и участват децата и учениците:

* Реализиране на дейности по самоподготовка на учениците за успешно участие в процеса на обучение;
* Целодневната организация на учебния ден осигурява грижа за децата през деня в училище чрез столово хранене, медицинско обслужване и безплатен транспорт за пътуващите ученици;
* Подпомагане социализацията на учениците: изграждане на умения за общуване, решаване на конфликти и социално приемливо поведение;
* Гарантиране участието и изявата на учениците в образователния процес и в дейността на училището;
* Създадена подходяща среда, която активно се използват за занимания по интереси, изяви и тържества.

Проблеми и затруднения при организиране и формиране на групи по интереси и потребности, в които са включени и участват децата и учениците:

* Липса на местни кадри за разкриване на разнообразни дейности;
* Липса на достатъчно финансови средства за осигуряване на необходимите ресурси за реализиране на избраните форми за развитие на интересите и потребностите на учениците;
* Необходимост от подобряване на материално техническата база;
* Отдалеченост на общината от големите центрове.

Детската градина с изнесените й групи и училищата предоставят допълнителна подкрепа за личностно развитие въз основа на оценка на индивидуалните потребности на децата и учениците в риск, децата и учениците със специални образователни потребности, с хронични заболявания и изявени дарби съгласно чл. 187 ал. 2 от ЗПУО. За ефективно изпълнение на ключовия период на преход от ЗПУО към Наредбата за приобщаващо образование в Анализа на потребностите от подкрепа за личностно развитие на децата и учениците (приет с решение № 212/27.01.2017 г. от Общински съвет Шабла), е проучена и обобщена информацията за тези четири групи деца и ученици, за които е необходимо ефективно и съвместно да се работи с образователните институции за осигуряване на действена приобщаваща среда.

**III. 2.**2. Данни за деца и ученици в риск

|  |  |
| --- | --- |
| 2.1. Деца без родителска грижа или чиито родители са починали, неизвестни, лишени са от родителски права или родителските им права са ограничени, в т.ч. родители в чужбина | 3 |
| 2.2. Деца, жертва на злоупотреба, насилие, експлоатация или всякакво друго нехуманно отношение или наказание във или извън семейството му | 0 |
| 2.3. Деца в опасност от увреждане на физическото, психическото, моралното, интелектуалното и социалното развитие | 1 |
| 2.4. Деца, извършили насилие | 0 |

Данните от Анализа показват, че на територията на община Шабла има подрастващи без родителска грижа или чиито родители са починали, неизвестни, лишени са от родителски права или родителските им права са ограничени, в т.ч. родители в чужбина. Броят им на този етап позволява с тях да се работи индивидуално. Дейностите в тази насока се изпълняват от училищни екипи, ЦОП, отдел „Закрила на детето“, общинска администрация.

По училища е разработен координационният механизъм за взаимодействие при работа в случаи на деца-жертви или в риск от насилие и за взаимодействие при кризисна интервенция, който регламентира конкретните задължения на ангажираните субекти в случаите, при които е необходима кризисна интервенция. Чрез него се обединяват ресурсите и усилията на различни институции: ОЗД, представителите на общината, Районното управление; РЗИ; личен лекар на детето; РУО на МОН; училище; детска градина; МКБППМН; съд; прокуратура, доставчик на социална услуга и др.

Образователните институции и другите такива, които работят с тези деца и ученици и имат отношение към проблемите им, водят активна политика според правомощията си за превенция на рисковото поведение и подкрепата им.

**III. 2.**3. Данни за деца и ученици със специални образователни потребности.

|  |  |
| --- | --- |
| 3.1. Общ брой на децата/ учениците със СОП, които се обучават в ДГ по чл. 35 и в училищата по чл. 38 от Закона за предучилищното и училищното образование /ЗПУО/ | 10 |
| От общия брой по т. 3.1. – с ресурсно подпомагане от РЦПППО | 10 |
| 3.2. Общ брой на децата/ учениците със СОП, които се обучават в специални училища | 0 |
| 3.3. Деца/ ученици със сензорни увреждания | 0 |
| 3.4. Деца/ ученици с множество увреждания | 1 |
| 3.5. Деца/ ученици с интелектуални затруднения | 6 |
| 3.6. Деца/ ученици с езиково- говорни нарушения | 2 |
| 3.7. Деца/ ученици със специфични нарушения на способността за учене /дислексия, дисграфия, дискалкулия/ |  |
| 3.8. Деца/ ученици с разстройства от аутистичния спектър | 1 |
| 3.9. Деца/ ученици с емоционални и поведенчески разстройства | 0 |
| От всички деца/ ученици със СОП – брой на децата/ учениците с необходимост от интензивна грижа и подкрепа | 10 |

Проследяването на броя на децата и учениците със СОП и в община Шабла през последните години бележи плавно покачване. Една от причините за това е свързана с осъзнаването на проблема от родителите и търсенето на необходимите специалисти.

В рамките на данните като цяло е видно, че децата/ учениците с интелектуални затруднения са повече. Има случаи на деца/ ученици с езиково-говорни нарушения. Осигуряването на допълнителна подкрепа за личностно развитие е необходимост. Ефективността й предполага екипна работа на учителите в образователната институция, ресурсен учител, логопед, психолог.

Броят на децата/ учениците със СОП в детската градина и двете училища не е достатъчен за назначаване на специалисти, обезпечаващи ресурсното подпомагане в тях. На този етап осигуреността им е чрез Регионалния център за подкрепа на процеса на приобщаващо образование гр. Добрич. Чрез ЦОП и ЦСРИ, предоставящи социални услуги в община Шабла, общинска администрация съдейства на образователните институции за включване на специалисти „психолог“ и „логопед“, за дейности по допълнителната подкрепа. Тези действащи центрове подпомагат и осигуряването на общата подкрепа чрез работата на терен - с оказване на психологическа помощ на деца, ученици, родители и педагогически специалисти и изграждане на подходяща среда.

Ежедневната работа на ресурсен учител, психолог, логопед е важно условие за адекватна и своевременна подкрепа – обща и допълнителна, на децата и учениците. Обезпечаването опира до наличие на специалист, финансов ресурс. Неговото решаване преминава през търсене на следните възможности:

* изнесено обучение на РЦПППО гр. Добрич по детски градини и училища, свързано с методи и техники на обучение на деца и ученици със специални образователни потребности;
* мотивиране на педагогическите специалисти да получат допълнителна квалификация с оглед оказване на адекватно съдействие на нуждаещите се деца и ученици;
* активиране на училищното настоятелство и обществения съвет в дейности, свързани

с оказване на подкрепа на учениците;

* работа с неправителствени организации;
* адекватно финансиране на дейностите за подкрепа за личностно развитие, реализирани от училищата – обзавеждане на кабинети съобразно потребностите на децата и осигуряване на квалификационни дейности за кадрите, които ще работят с ученици със специални образователни потребности.

**III. 2.**4. Данни за деца и ученици с хронични заболявания.

|  |  |
| --- | --- |
| Деца/ ученици с хронични заболявания | 11 |

Осигуряването на допълнителна подкрепа за личностно развитие на децата и учениците с хронични заболявания обхваща периода, необходим за лечение на детето или ученика. При необходимост срокът се удължава в зависимост от тяхното здравословно състояние. За осигуряване на качествен процес на образование и съобразявайки се със здравословното състояние на учениците, които повече от 30 последователни учебни дни не могат да се обучават в друга присъствена форма на обучение се организира индивидуална форма на обучение.

**III. 2.**5. Данни за деца и ученици с изявени дарби.

За учебната 2015-2016 година няма деца и ученици с изявени дарби в областта на науката, изкуството, спорта.

Трябва да се отбележи активността на учениците при включването им на различни нива в олимпиади, конкурси, състезания, спортни игри.

От обобщената информация за децата и учениците от общинската образователна мрежа е видно, че всички имат право да получават обща и допълнителна подкрепа за личностно развитие според индивидуалните си потребности в съответстваща среда – физическа, психологическа, социална, за развитие на своите умения и способности. Необходимо е усилията на всички институции, чиято дейност е свързана с отглеждането, възпитанието, образованието, социализацията на подрастващите да се насочат към изпълнение на нормативната система по посока на приобщаващо образование. Отделните детски градини, училища, центрове за подкрепа за личностно развитие, общините имат различни възможности по отношение осигуряването на този процес.

Изведени проблеми за осигуряване на обща и допълнителна подкрепа за личностно развитие:

* Липса на специалисти за осигуряване на обща и допълнителна подкрепа на личностно развитие на ученици със специални образователни потребности;
* Осигуряване на необходимите условия за развитието на децата с изявени дарби;
* Липса на ефективно взаимодействие между родителите и педагогическите специалисти за гарантиране най-добрия интерес на детето за неговото личностно израстване;
* Миграцията на родителите, която е свързана или с пребиваване на деца/ ученици в чужбина, или подрастващите се оставят на грижите на роднини, които не са в състояние да упражняват ефективен контрол;
* Ограничен достъп до социални услуги в малки населени места.

**III. 3.** **КАДРОВАТА ОБЕЗПЕЧЕНОСТ СЪС СПЕЦИАЛИСТИ В СИСТЕМАТА НА ПРЕДУЧИЛИЩНО И УЧИЛИЩНОТО ОБРАЗОВАНИЕ ЗА ОСИГУРЯВАНЕ НА ПОДКРЕПА ЗА ЛИЧНОСТНО РАЗВИТИЕ.**

**III. 3.**1. Данни за персонала в училищата и ДГ и други специалисти на територията на община Шабла.

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Училище/ ДГ | Населено място | Персонал | | | Педагогически персонал | | | | | | | | | | | | | |
| Общ | Педаго-  гически | Непеда-гогиче-ски | Директор | Зам.директор | Учител | Учител, ЦОУД | Психолог | Педагогически съветник | Логопед | Ресурсен учител | Учител на деца с умствена изостаналост | Рехабилитатор на слуха | Корепетитор | Треньор по вид спорт | Ръководител на направление ИКТ | Външни лектори /ИИД/ |
| ДГ „Дора Габе“ | гр. Шабла, с. Крапец, с. Дуранкулак | 26 | 14 | 12 | 1 |  | 13 |  |  |  |  |  |  |  |  |  |  | 1 |
| СУ „Асен Златаров“ | гр. Шабла | 38,5 | 30 | 8,5 | 1 | 1 | 20 | 7 |  | 1 |  |  |  |  |  |  |  | 1 |
| ОУ  „Св. Климент Охридски“ | с. Дуранкулак | 12,5 | 10 | 2,5 | 1 |  | 7 | 2 |  |  |  |  |  |  |  |  |  | 1 |

В системата на предучилищното и училищното образование в община Шабла работят 80 човека. От тях педагогически персонал 56, в т.ч. директори 4, зам.директор – 1, педагогически съветник – 1 и 50 учители. Всички педагогически специалисти са квалифицирани и имат добър професионален опит. Четиринадесет (14) учители са с професионално-квалификационна степен (ПКС), от които 5 - II ПКС, 1 - ІІІ ПКС, 3 - ІV ПКС, 5 - V ПКС. В момента още двама учители повишават квалификацията си. Няма текучество на кадри. Всички учители успешно работят и участват в национални програми, проекти, курсове и конференции.

Педагогическите специалисти се справят при работата с децата/ учениците със специални образователни потребности.

В СУ „Асен Златаров“ гр. Шабла има назначен педагогически съветник. Няма назначени психолози, логопеди.

Изведени проблеми относно кадровата обезпеченост на процеса за обща и допълнителна подкрепа за личностно развитие:

* Липса на специалисти – психолози, логопеди за обезпечаване процеса в детската градина и училищата. *Възможно решение:* обучение, квалификация или преквалификация на млади специалисти за работа в образователна и социална среда;
* В двете училища работят учители-пенсионери. По информация на Дирекция „Бюро по труда“ няма и безработни учители. В близко бъдеще е възможен проблем, свързан с липса на местни учителски кадри.

**III. 3.**2. Информация за възможностите на училищата /ДГ за ресурсно обезпечаване на подкрепа на децата и учениците със СОП.

|  |  |  |  |  |
| --- | --- | --- | --- | --- |
| Училище/ ДГ | Населено място | Брой деца/ ученици със СОП | Възможности за: | |
| Назначаване на ресурсни специалисти/ конкретно | Назначаване на помощник-учители |
| ДГ „Дора Габе“ | гр.Шабла | 1 | няма | няма |
| СУ „Асен Златаров“ | гр.Шабла | 6 | ограничени | ограничени |
| ОУ „Св. Кл. Охридски“ | с. Дуранкулак | 3 | няма | няма |

В Анализа на потребностите от подкрепа за личностно развитие за децата и учениците в общината е представена информация поотделно за двете училища и детската градина с изнесените й групи за децата и учениците със СОП, които се обучават и възпитават в тях, както и отсъствието или ограничените възможности за ресурсно обезпечаване на децата/ учениците със СОП.

**III. 3.**3**.** Кадрова осигуреност със специалисти в социални и други институции на територията на община Шабла.

На територията на община Шабла работят следните специалисти:

* Медицински специалисти – 3 лични лекари, 4 медицински сестри към практиките, 3 фелдшери във филиала за спешна медицинска помощ, 2 медицински сестри в Целодневна детска ясла гр. Шабла и 1 медицинска сестра в ЦСРИ;
* Рехабилитатори – 1 в ЦСРИ;
* Логопеди – 1 в ЦОП;
* Психолози – 2 в ЦОП и ЦСРИ;
* Социални работници – 2 в ЦОП и ЦСРИ;
* Трудотерапевт – 1 в ЦСРИ;
* Сътрудник социални дейности – 1 в ЦОП.

Кадровата обезпеченост със специалисти за осигуряване на обща и допълнителна подкрепа в двете училища и детската градина с изнесените й групи е възможна с използване на гъвкави подходи и действия. Добрата връзка и взаимодействие между институциите улеснява процеса.

**III. 3.**4. Реализирани форми за повишаване на педагогическите компетенции на педагогическите специалисти свързани с осигуряване и реализиране подкрепа за личностно развитие на децата и учениците.

Тридесет и седем (37) педагогически специалисти, които работят в институциите от общинската образователна мрежа са преминали различни квалификационни форми през последните две учебни години за работа с деца със СОП, дете в риск, работа с деца с изявени дарби. Повечето от педагогическите специалисти са участвали в повече от една квалификационна форма в направление приобщаващо образование. Формите за повишаване на педагогическите компетенции са семинар, курс, работни срещи, практикуми и др. Финансирането е от бюджетите на училищата, безплатни обучения, по проекти и програми, от община. Обученията, свързани с повишаване на квалификацията, са организирани на училищно ниво, общинско, регионално и национално. Организатори на квалификационните форми са МОН, РУО гр. Добрич, Община, РЦПППО гр. Добрич, НПО, ДИКПО гр. Варна и др.

Реализирането на различни квалификационни дейности, засиления интерес на учителите, разнообразието от теми, свързани с приобщаващото образование, все още не отчита необходимостта от поддържаща квалификация за обогатяване педагогическите умения и придобиване ключови компетентности за работа с деца и ученици за ефективно осигуряване на действена подкрепа, както и търсене на форми за сътрудничество и партньорство с родителите.

Изведени проблеми, свързани с повишаване педагогическите компетенции на учителите и директорите по посока осигуряване и реализиране на подкрепа за личностно развитие на деца и ученици:

* Ориентиране на обученията към практиката;
* Педагогическите специалисти с висока средна възраст имат ниска мотивация за участие в квалификационни форми;
* Недостатъчното финансиране намалява възможностите за участие във външни квалификационни форми.

Община Шабла предлага решаване на проблемите, свързани с повишаване на педагогическите компетентности на специалистите, като се съобразява с ресурсите, потребностите, кадрите, които работят по места.

**III. 4. ПОДКРЕПЯЩАТА СРЕДА И УСЛОВИЯ ЗА ЛИЧНОСТНО РАЗВИТИЕ.**

**III. 4.**1. Обща обезпеченост на средата.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Училище/ ДГ | Населено място | Спортна база | | | Библиотечно-информационно осигуря-ване | Меди-цински кабинет | Столово хранене | | Транспорт | |
| Наличие на физкул-турен салон | Наличие на спортна площад-ка | Осигу-реност със спорт-ни съоръ-жения | В само-стояте- лен стол | Чрез кетъринг | За ученици до  16 год. | За ученици над  16 год. |
| ДГ „Дора Габе“ | гр. Шабла | да | не | да | да | да | да | - | - | - |
| СУ „Асен Златаров“ | гр. Шабла | да | да | да | да | да | да | - | да | да |
| ОУ „Св. Кл. Охридски“ | с.  Дуранкулак | да | да | да | да | да | да | - | да | - |

По данни от Анализа общата обезпеченост на подкрепящата среда включва:

* наличие на физкултурен салон и в двете училища в общината;
  + осигурени медицински кабинети в училищата и детската градина с изнесените й групи;
  + столово хранене в самостоятелен стол в двете училища;
  + осигурен транспорт за ученици до 16 и над 16-годишна възраст;
  + библиотечно информационно обезпечаване за училищата и ДГ.

**III. 4.**2. Достъпна физическа и архитектурна среда.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Училище | Населено място | Входни и комуникационни пространства | | | | | | Пригодност на помещенията и пространствата за общо ползване за хора с увреждания | | Достъпно и пригодно за хора с увреждания санитарно-хигиенно помещение |
| Достъпен вход | | Достъпност до помещения и пространства | | | | Създадени условия в класни стаи и кабинети за ученици с увреждания | Използваемост на общи помещения – зала, аула, столова, физкултурен салон и др.за ученици с  увреждания |
| Рампа | Подемна платфор-ма | Безопас-ни парапети | Нехлъз-гава настил-ка | Текстил-  ни ивици | Подемна платфор-ма |
| СУ „Асен Златаров“ | гр. Шабла | да | не | да | - | не | не | да | не | да |
| ОУ „Св. Кл. Охридски“ | с.  Дуранкулак | не | не | да | не | не | не | да | да | да |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| ДГ | Населе-но  място | Входни и комуникационни пространства | | | | | | Пригодност на помещенията и пространствата за общо ползване за хора с увреждания | | Достъпност и пригодност на санитарно-хигиенните помещения в групите за деца с увреждания | Наличие на физкул-турен салон. Оборуд-ване. | Наличие на спортни площадки и спортни съоръжения на двора |
| Достъпен вход | | Достъпност до помещения и пространства | | | | Създадени условия за деца с увреждания в занималня-та, спалня- та и др. помещения на ДГ | Използвае-  мост на общи помещения за деца с увреждания – физк.салон, музикален салон, коридори, фоайета, дворни пространства |
| Рам-па | Подемна плат-форма | Безопас-ни парапе-ти | Нехлъз-гава настил-ка | Текстилни ивици | Подем-на плат-форма |
| ДГ „Дора Габе“ | гр. Шабла, с. Крапец, с. Дуранкулак | не | не | да | не | не | не | не | не | не | не | не |

Институциите в системата на предучилищното и училищното образование в община Шабла не разполагат с обзаведени помещения, даващи възможност за учебни места за ученици в инвалидни колички, места за ученици с увреден слух, учебни места за ученици с намалено/ увредено зрение. От представената информация е видно, че достъпност на архитектурната, физическа и специализирана среда в училищата, детската градина и ЦПЛР/ ОбДК не е съобразена с изискванията. Има само елементи на такава. В образователните институции общите помещения и пространства не са пригодени за ученици с увреждания.

Осигуряването на достъпна архитектурна среда изисква достатъчно финансови средства, с които училищата и детската градина не разполагат.

**III. 4.**3. Специализирана подкрепяща среда в образователните институции на територията на общината.

|  |  |  |  |  |  |  |
| --- | --- | --- | --- | --- | --- | --- |
| ДГ/ Училище | Населено място | Логопедични  кабинети | Ресурсни  кабинети | Обзаведени помещения, даващи възможност за: | | |
| Учебни места за ученици в инвалидни колички | Учебни места за ученици с увреден слух | Учебни места за ученици с намалено/увредено зрение |
| ДГ „Дора Габе“ | гр. Шабла,  с. Крапец,  с. Дуранкулак | няма | няма | няма | няма | няма |
| СУ „Асен Златаров“ | гр. Шабла | няма | да | няма | няма | няма |
| ОУ„Св. Кл.  Охридски“ | с. Дуранкулак | няма | няма | няма | няма | няма |

Състоянието на материалната база в училищата и детската градини не е според изискванията за качествено обучение на деца и ученици със СОП. Привеждането й в съответствие с тях не е възможно с наличните финансови ресурси.

**III. 5. ВЗАИМОДЕЙСТВИЯ И ПАРТНЬОРСКИ МРЕЖИ.**

**III. 5.**1. Изградени партньорства между образователните институции и други заинтересовани страни.

Всички институции в системата на образованието и подкрепата на личностно развитие си взаимодействат с Дирекция „Социално подпомагане“ – Отдел „Закрила на детето“, МКБППМН, ЦПЛР/ ОбДК, читалища, НПО.

В община Шабла изключително работещо е партньорството с Центъра за обществена подкрепа и Центъра за социална рехабилитация и интеграция, като институции, съдействащи на деца и ученици за допълнителната подкрепа за личностно развитие.

Училищата и детската градина имат изградени традиции за партньорство и съвместни инициативи в подкрепа на деца и ученици с научни, образователни, информационни, културни и спортни институции.

**III. 5.**2. Изграждане на партньорства с други институции, функциониращи на територията на община Шабла и извън нея в изпълнение на дейностите по подкрепа на личностното развитие.

Процесът на подкрепа за личностно развитие предполага по-активното включване на институции и фирми в осигуряването на разнообразни дейности с цел реализиране на по-дългосрочни съвместни инициативи съобразно индивидуалните потребности на децата и учениците.

**III. 6. АНАЛИЗ НА СЪСТОЯНИЕТО НА ОБЩИНА ШАБЛА.**

**III. 6.**1. Общинска политика за подкрепа на личностното развитие на децата и учениците, специфични условия, обективни и субективни трудности, рискове, възможни решения.

Формирането на общинска политика за подкрепа на личностно развитие на децата и учениците се влияе от неблагоприятните тенденции в демографската характеристика на община Шабла – намаляващ брой на населението поради отрицателен естествен прираст и миграция, породена от икономически фактори, свързани с осигуряване трудова заетост. Тези процеси имат своето отражение върху институциите в системата на предучилищното и училищното образование – трудности при формиране на групите и паралелките съответно в детската градина и училищата, съществуване на стабилни ядра в ученическата общност, които въздействат върху процеса на формиране на устойчиви нагласи и мотивация за учене. В резултат на свиване на производствата, обема на работа и промяната в ситуацията на пазара на труда равнището на заетост е в спад. Това създава предпоставки от социален характер, които не благоприятстват за редовното посещение на децата и учениците. Много внимание изискват проблемите със задържането в детската градина и училищата на подрастващите от ромски произход. Педагогическите специалисти имат компетентности за осъществяване процеса на обща и допълнителна подкрепа за личностно развитие. За неговия напредък е необходимо да се организират квалификационни дейности, на различни нива - детска градина/ училища, обучителни организации, програми.

Специалисти като психолог, логопед, ресурсен учител в образователните институции на община Шабла няма. Ресурсното подпомагане се извършва чрез Регионалния център за подкрепа на процеса за приобщаващо образование. Проблемът е и финансов, и кадрови. Възможен вариант за решаването му е квалификация на специалист или преквалификация на съществуващ педагог с финансово съдействие на институциите, които имат отношение към процеса на подкрепа на личностно развитие.

Трудности има с изграждането на достъпна архитектурна среда, което се вижда в изнесените по-горе данни. Усилията с реализираните дейности, финансирани от бюджета, не обезпечават нормативно изискваните условия. Кандидатстването по проекти е начин за осигуряване средства за създаване подходяща среда. Тук за община Шабла е важно съдействието на отговорните институции, защото досегашните опити и за детската градина, и за училищата, и за общината се оказват безуспешни.

**III. 6.**2.Сътрудничество между институциите в системата на предучилищното и училищното образование, държавните и местните органи и структури и доставчиците на социални услуги.

Ефективно е сътрудничеството в системата на предучилищното и училищното образование и всички институции, свързани с тях. Всяка институция осигурява необходимата подкрепа в рамките на своите правомощия. В община Шабла социалните услуги се реализират чрез ЦОП и ЦСРИ. Диалогът и обменът на информация са на много добро ниво. Работещите психолози и логопед към социалните институции са в помощ на педагогическите специалисти в училищата и детската градина. Логопедичната работа в детската градина е под формата на мобилна услуга. Важно в това сътрудничество между институциите е определянето на задължителни изисквания към всички участници в процеса на осъществяване на приобщаващо образование и отговорностите на всеки, съобразно определените му функции.

**III. 6.**3. Добри практики в областта на приобщаващото образование.

При работата с деца и ученици със СОП има добра координираност между ресурсните учители от РЦПППО гр. Добрич и училищните екипи за подкрепа за личностно развитие.

По европейските проекти, по които работят, училищата си сътрудничат и с образователни институции от други държави – Румъния.

Училищата и детската градина имат изградени традиции, чрез които се дава възможност за изява и развитие на заложбите и таланта на подрастващите – училищни и детски празници, участие във фестивали на различно ниво, спортни мероприятия, организиране на изложби, провеждане на училищни дебати и др.

В детската градина се налага все повече като добра практика действащият Родителски съвет, чиято дейност по съдържание е свързана с проблемите на възпитанието и образованието на децата. Принципът, заложен в основата й, е взаимната информираност и прозрачност на работата и инициативите в ДГ, което спечели подкрепата и положителното отношение на родителите.

**Подкрепа на личностното развитие на децата и учениците -** Изведени извънучилищни дейности в ЦПЛР, които са отворени и съобразени с желания, интереси, потребности на децата и учениците.

**Изграждане позитивен организационен климат –** Организирани летни занимания за децата и учениците чрез ЦПЛР,Зелен образователен център, читалищата на територията на общините, като се осигуряват възможности за достъп на всички желаещи.

**Развитие на училищната общност –** Насърчаващи и поощрителни инициативи от страна на общинските администрации, свързани с изяви и успехи на децата и учениците на различни нива – олимпиади, фестивали, конкурси, състезания – организирани празници, гостувания на изявени техни връстници от областта и региона и др.

**ІV. ВИЗИЯ И СТРАТЕГИЧЕСКИ ЦЕЛИ НА ОБЩИНСКАТА СТРАТЕГИЯ.**

Направеният анализ на образователната мрежа в община Шабла, който включва обхвата на децата и учениците, кадровата обезпеченост с педагогически и непедагогически специалисти, реалното състояние на общата и специализираната среда и възможностите за обезпечаване на дейностите, свързани с подкрепа за личностно развитие, е определящ при формиране на визията, целите на Общинската стратегия и дейности за нейното реализиране.

**Визия**

Осъзнато и пълноценно изграждане на обща и допълнителна подкрепа за личностно развитие на децата и учениците в образователните институции чрез осигуряване на ключови фактори и ресурси от всички заинтересовани страни в системата на предучилищното и училищното образование в община Шабла.

**Цели**

Целите са формулирани в ясни дефиниции, ясни и реално измерими, чието реализиране ще доведе до описаното във визията желано състояние на образователните институции в община Шабла.

**IV.1. Стратегическа цел:** Осигуряване на среда за социално приобщаване и качествено образование, в която детето е прието, ценено и има възможност да развива своите способности.

**IV.2. Стратегическа цел:** Осигуряване на необходимите специалисти и повишаване на педагогическите компетенции на педагозите за работа с децата и учениците съобразно индивидуалните им потребности за успешно и пълноценно приобщаване в училищната общност.

**IV.3.Стратегическа цел:** Организационно и съдържателно развитие на институциите в системата на предучилищното и училищното образование за ефективно изпълнение на разпоредбите в нормативните документи за приобщаващо образование.

**IV.4. Стратегическа цел:** Достъпност на общата и специализираната среда за децата и учениците чрез подобряване на материалните условия в детската градина с изнесените й групи и училищата.

**IV.5 Стратегическа цел:** Осигуряване най-добрия интерес на детето или ученика чрез партньорство и взаимодействие между всички участници в процесите на обучение, възпитание, социализация и адаптация в образователните институции (деца/ ученици – педагогически специалисти – родители).

**IV.6. Стратегическа цел:** Активно взаимодействие между образователните институции, държавни и общински структури, доставчици на социални услуги за осигуряване на процеса на приобщаващо образование в детската градина и училищата.

**V. ДЕЙНОСТИ ЗА ИЗПЪЛНЕНИЕ НА СТРАТЕГИЧЕСКИТЕ ЦЕЛИ.**

|  |  |  |  |  |  |  |  |
| --- | --- | --- | --- | --- | --- | --- | --- |
| **ІV. 1. Стратегическа цел 1: Осигуряване на среда за социално приобщаване и качествено образование, в която детето е прието, ценено и има възможност да развива своите способности.** | | | | | | | |
| ***Дейност*** | | ***Срок за изпълнение*** | ***Институции*** | | | ***Период на отчитане*** | |
| * 1. Оценяване на индивидуалните потребности на децата и учениците и определяне на необходимост от обща или от допълнителна подкрепа | | Ежегодно (месец септември) | Детска градина с изнесени групи,  Училища | | | годишен | |
| * 1. Извършване на оценка на риска от обучителни затруднения на децата на 5 и 6-годишна възраст в рамките на установяването на готовността на детето за училище | | Ежегодно (месец май) | Детска градина с изнесени групи | | | годишен | |
| * 1. Ранното оценяване на децата от 3 години до 3 години и 6 месеца при постъпване за първи път на детето в детската градина чрез скрининг за определяне на риск от възникване на обучителни затруднения. | | Ежегодно | Детска градина с изнесени групи,  Община,  РУО гр. Добрич  РЦПППО гр. Добрич | | | годишен | |
| 1.4. Осигуряване на условия и ресурси за развитие на интересите, способностите, компетентностите и изявата на децата и учениците в областта на науките, технологиите, изкуствата и спорта:  1.4.1. Проучване на интересите, способностите и компетентностите на децата и учениците и създаване на условия за тяхното пълноценно развитие и изява на общинско, областно ниво;  1.4.2. Организиране и провеждане на занимания в групи по интереси в областта на науките, технологиите, изкуствата, спорта, гражданското и здравното образование;  1.4.3. Организиране на образователна, творческа, спортна дейност за деца и ученици на общинско, областно, национално равнище, включително и през ваканциите. | | Ежегодно | Детска градина с изнесени групи  Училища,  ЦПЛР/ ОбДК,  Община,  РУО гр. Добрич | | | годишен | |
| 1.5. Подпомагане на професионалното ориентиране на учениците чрез стимулиране развитието на личностни качества, социални и творчески умения в областта на науките, технологиите, изкуствата и спорта. | | Ежегодно | Училища,  Център за кариерно ориентиране,  ЦПЛР/ ОбДК,  Община,  РУО гр. Добрич | | | годишен | |
| 1.6. Кариерно консултиране и ориентиране на учениците в зависимост от потребности-те, интересите, способностите, предпочита-нията и ценностите. | | Ежегодно | Училища, Център за кариерно ориентиране,  Община, РУО гр. Добрич | | | годишен | |
| 1.7.Разработване на инструменти за ранно кариерно ориентиране на застрашените от отпадане ученици. | | Ежегодно | Училища,  Община,  РУО гр. Добрич,  Център за кариерно ориентиране | | | годишен | |
| 1.8.Осигуряване на кариерно ориентиране според способностите и потребностите на учениците със СОП. | | Ежегодно | РЦПППО гр. Добрич,  РУО гр. Добрич  Център за кариерно ориентиране | | | годишен | |
| 1.9. Участие в общински, областни, национални проекти, програми и форуми в областта на науките, технологиите, изкуствата и спорта за осигуряване на личностно развитие на децата и учениците и стимулиране на инициативност и творчески потенциал | | Ежегодно | Детска градина с изнесени групи,  Училища,  ЦПЛР/ ОбДК,  Община,  РУО гр. Добрич | | | годишен | |
| **ІV. 2. Стратегическа цел 2: Осигуряване на необходими специалисти и повишаване на педагогическите компетенции на педагозите за работа с децата и учениците съобразно индивидуалните им за успешно и пълноценно приобщаване в училищната общност** | | | | | | | |
| 2.1.Осигуряване на специалисти в училищата и детската градина за предоставянето на обща и допълнителна подкрепа за личностно развитие. | | Ежегодно(чл. 129 ал. 1, ал. 2 и ал. 3 от Наредба за приобщаващото образование ) | | Детска градина с изнесени групи,  Училища, ЦПЛР/ ОбДК, ЦСОП,  РЦПППО гр. Добрич | | | годишен |
| 2.2.Обезпечаване на общата и допълнителна подкрепа за личностно развитие в детската градина и училищата с необходими специалисти: психолог/ педагогически съветник, логопед, социален работник, ресурсни учители и др. педагогически специалисти в зависимост от оценката на индивидуалните потребности. | | Ежегодно (чл. 4, ал.4 от Наредба за приобщаващото образование и  чл. 13 и 14 от Наредба № 12 за професионал-ното развитие на учите-лите, директорите и другите педагогически специалисти) | | Детска градина с изнесени групи,  Училища,  ЦПЛР/ ОбДК,  ЦСОП,  РЦПППО гр. Добрич,  ДСП | | | годишен |
| 2.3.Организиране и осъществяване на различни форми за повишаване на знанията, уменията и компетенциите на учителите, работещи с деца и ученици със СОП, деца и ученици със изявени дарби, с хронични заболявания, деца и ученици в риск. | | Ежегодно | | Детска градина с изнесени групи,  Училища,  ЦПЛР/ ОбДК,  ЦСОП,  Община,  РЦПППО гр. Добрич | | | годишен |
| 2.4.Организиране и провеждане на обучения на детски учители за осъществяване на дейности свързани с определяне на риск от възникване на обучителни затруднения чрез скриниг. | | Ежегодно (май-септември) | | Община,  РЦПППО  гр. Добрич | | | годишен |
| 2.5.Осигуряване на помощник на учителя при повече от три деца или ученици в групата/паралелка. | | Ежегодно  (чл. 114 от Наредба за приобщаващото образование ) | | Детска градина с изнесени групи,  Училища | | | годишен |
| 2.6.Организиране и провеждане на обучения за помощник на учителя. | | Ежегодно | | РЦПППО гр. Добрич | | | годишен |
| 2.7.Мултиплициране на добър педагогически опит в приобщаващото образование на ниво образователни институции, община, област. | | Ежегодно | | Детски градини,  Училища,  Общини,  РЦПППО гр. Добрич  РУО гр. Добрич | | | годишен |
| **IV.3. Стратегическа цел 3: Организационно и съдържателно развитие на институциите в системата на предучилищното и училищното образование за ефективно изпълнение на разпоредбите в нормативните документи за приобщаващо образование.** | | | | | | | |
| 3.1.Възможности за развитие на Център за подкрепа за личностно развитие (ЦПЛР) чрез делегиране на допълнителни услуги, свързани с процеса на приобщаващото образование за осигуряване на обща и допълнителна подкрепа за личностно развитие на децата и учениците. | Съгласно ЗПУО | | | Община | | | годишен |
| **ІV. 4. Стратегическа цел 4: Достъпност на общата и специализираната среда за децата и учениците чрез подобряване на материалните условия в детската градина и училищата** | | | | | | | |
| 4.1.Подобряване достъпността на архитектурната среда в образователните институции за осигуряване на физически достъп на децата и учениците с намалена мобилност:  4.1.1.Изграждане на съоръжения за достъпност на входовете на училищата и детската градина – рамки, асансьори и пр.;  4.1.2.Изграждане и адаптиране на детски площадки и съоръжения за игра в училищата и детската градина за деца с увреждания;  4.1.3.Изграждане на адаптирани санитарни възли в детската градина, училищата за децата със специални образователни потребности. | Ежегодно | | | | Община | |  |
| 4.2.Изграждане и подобряване на специализираната подкрепяща среда в образователните институции, съгласно чл. 106, ал. 4 от Наредба за приобщаващото образование. | Ежегодно | | | | Детска градина с изнесени групи,  Училища,  Община | |  |
| **ІV. 5. Стратегическа цел 5: Осигуряване на най-добрия интерес на детето или ученикът чрез партньорство и взаимодействие между всички участници във процесите на обучение, възпитание, социализация и адаптация в образователните институции ( деца/ученици – педагогически специалисти – родители)** | | | | | | | |
| 5.1.Развитие на ефективни форми за взаимодействие с родителите на деца и ученици за осигуряване на подкрепа за личностно развитие:  5.1.1.Прилагане на програми и проекти за подкрепа и обучение за семействата за деца и ученици с увреждания;  5.1.2.Осигуряване на подкрепяща среда за семействата и близките на децата със СОП чрез консултиране с психолози, логопеди, социални работници в училището/детската градина;  5.1.3.Сформиране на родителски групи за получаване на професионална помощ и подкрепа по превенция на насилието и преодоляване на проблемното поведение;  5.1.4.Консултиране на родителите на деца и ученици с изявени дарби и насочване към специалисти за развитие на детето и ученика. | Ежегодно | | | | Детска градина с изнесени групи,  Община | |  |
| 5.2. Дейности за организиране на колективни, индивидуални, постоянни и временни организационни педагогически форми и изяви на ученици на общинско, регионално и национално равнище. | Ежегодно | | | | Детска градина с изнесени групи,  Училища,  ЦПЛР /ОбДК,  Община,  РУО гр. Добрич | |  |
| 5.3. Организиране на информационни срещи с родители за подкрепа на деца и ученици в процеса на училищното образование. | Ежегодно | | | | Детска градина с изнесени групи, Училища,  Община | |  |
| 5.4.Реализиране на програми за създаване на активно сътрудничество и партньорство със семействата на децата и учениците на училищно и общинско ниво. | Ежегодно | | | | Детска градина с изнесени групи, Училища,  Община | |  |
| 5.5. Провеждане на квалификационни дейности с педагогическите специалисти, насочени към усъвършенстване на уменията за сътрудничество с родители. | Ежегодно | | | | Детска градина с изнесени групи, Училища,  Община,  РУО гр. Добрич | |  |
| 5.6. Разработване и утвърждаване на модели на добри практики за съвместна дейност с родители и местна общност в подкрепа за личностното развитие на децата и учениците. | Ежегодно | | | | Детска градина с изнесени групи, Училища,  Община,  РУО гр. Добрич | |  |
| **IV.6. Стратегическа цел 6: Активно взаимодействие между образователните институции, държавни и общински структури, доставчици на социални услуги за осигуряване на процеса на приобщаващо образование в детската градина и училищата** | | | | | | | |
| 6.1. Подобряване на координацията и сътрудничеството между институциите при работата с децата в риск и деца, жертва на насилие за прилагане на Механизъм за противодействие на училищния тормоз между децата и учениците в училище, утвърден със заповед № РД09-1871/18.12.2015 г. на Министъра на образованието и науката. | Ежегодно | | | | Детска градина с изнесени групи,  Училища,  МКБППМН, РЗИ, МВР, ОЗД, РДСП,  Община,  РУО гр. Добрич | |  |
| 6.2.Създаване на работещи практики, свързани с нормативните изисквания, за уведомяване на отделите за закрила на детето от училищата и детската градина в случаите на деца и ученици в риск, на отказ от страна на родителите за осигуряване допълнителна подкрепа след оценка на индивидуалните потребности на детето/ ученика. | Ежегодно | | | | Детска градина с изнесени групи,  Училища,  ОЗД,  Община | |  |
| 6.3.Развитие на практиката за назначаване на социален работник в училищата и детската градина, който да изпълнява функцията на медиатор между семейството, обкръжението на детето/ученика и образователната институция. | Ежегодно | | | | Детска градина с изнесени групи,  Училища,  ДСП,  Община | |  |
| 6.4. Обединяване на усилията и активно взаимодействие между образователните институции и общински и местни структури и органи за повишаване на обхвата на децата и учениците и предотвратяване отпадането им от училище. | Ежегодно | | | | Детска градина с изнесени групи,  Училища, ДСП,  Община,  РУО гр. Добрич | |  |
| 6.5.Организиране и провеждане на дейности, насочени към местната общност за преодоляване на предразсъдъците и повишаване на информираността и чувствителността към децата и учениците, нуждаещи се от допълнителна подкрепа за личностно развитие. | Ежегодно | | | | Детска градина с изнесени групи,  Училища,  Община,  РУО гр. Добрич | |  |

Периодът на отчитане е във връзка с двугодишната продължителност на изпълнение на Общинската стратегия.

1. **КРИТЕРИИ ЗА ОЦЕНКА НА ИЗПЪЛНЕНИЕТО НА ОБЩИНСКАТА СТРАТЕГИЯ.**

**VІ.** 1. Предмет на оценката.

Предмет на оценката е изпълнението на Общинската стратегия и постигнатите резултати. Оценяването е в два аспекта:

Първо: Спазване регламентираните дейности за изпълнение на стратегическите цели и осигуряване взаимовръзката между изпълнението на Областната и Общинската стратегии за личностно развитие на децата и учениците;

Второ: Постигнати резултати, принос на Общинската стратегия за постигане целите и очертаната визия.

**VІ.** 2. Критерии за оценка изпълнението на Общинската стратегия.

* Брой образователни институции, участващи в национални програми и проекти за осигуряване процеса на приобщаващото образование;
* Брой педагогически специалисти, участвали в обучения за развитие на професионалните компетентности за предоставяне на обща и допълнителна подкрепа за личностно развитие;
* Брой институции със значително подобрение на материалната база – нови елементи на специализирана среда;
* Брой институции, в които работят педагогически съветници, психолози, логопеди и помощник на учителя.
* Брой институции, които самостоятелно организират и обезпечават ресурсното подпомагане на децата и учениците по чл. 283, ал. 4 от ЗПУО;
* Брой и наличие на разнообразие от дейности, които осигуряват обща и допълнителна подкрепа в ЦПЛР/ ОбДК .

**VІІ. КООРДИНИРАНЕ НА ИЗПЪЛНЕНИЕТО НА ОБЩИНСКАТА СТРАТЕГИЯ.**

Общинската стратегия за подкрепа за личностно развитие на децата и учениците се изпълнява от институциите, които работят в община Шабла и са ангажирани с осигуряване на подкрепата за личностно им развитие.

Общинската стратегия е разработена при спазване разпоредбите на чл.197, ал .1 и 2 от ЗПУО, след приемане на Областната стратегия и решение на Общински съвет за период от 2 години.

За изпълнение на Общинската стратегия, ежегодно до 30 април, Общински съвет, по предложение на Кмета и след съгласуване с Регионалното управление на образованието, приема годишен план за изпълнение на дейностите за подкрепа на личностно развитие.

Информация за изпълнените дейностите и постигане на критериите за оценка на изпълнението на Общинската стратегия се внася в Общински съвет три месеца преди изтичане на срока на Стратегията. Тази информация се предоставя в Областна администрация гр. Добрич съгласно раздел VІІ (Координиране на изпълнението на Областната стратегия).